Selle nädala Kristliku maailma uudistes:
kohutavad avastused jõhkra genotsiidi kohta.
Hiina sõda usu vastu pühib ära miljoneid
islamiusku uiguure.
Millise usu järgijad on järgmised?
Veel: USA on murdepunktis.
Sotsiaalsed, rassilised ja poliitilised vastuolud
rebivad riigi lõhki.
Mis suudaks lepitada?
Kohtume mehega, kes ütleb, et ärkamine -
või sureme. Ja...
12000 statisti kõigist 50st osariigist
ja 36 välisriigist.
Filmi ’Valitud’ tulev hooaeg tõotab tulla seni suurim.
Tere Kristliku maailma uudistelt!
Olen Wendy Griffith.
Hiina valitsus teab, et usulised vaated on suurim oht
tema võimule.
Meie pealoos teatab CBN’i Dale Hurd
Hiina survekampaaniast oma sõjas usurahvaga.
Neil Hiina politseifailide näopiltidel on mõned
miljoneist uiguuridest, keda hoitakse vähemalt 1200s
Hiina koonduslaagris.
Nende kuriteod? Neil võis olla sugulasi välisriigis,
või tegid nad selle vea, et taotlesid passi.
Neil võis olla üle kolme lapse. Neid võidi pidada liiga usklikuks
või kuulutati kahtlaseks.
See on toimunud juba aastaid Hiina lääneprovintsis Xinjiang’is,
ja maailm pole teinud peaaegu midagi,
et seda peatada.
Uiguur Tursunay vangistati, kuna külastas oma peret
naaberriigis Kasahstanis.
Meie kong oli neli meetrit ja selles oli üle 20 inimese
ja ainult üks ämber tualetipotiks.
Öösiti viidi mõned, eriti noored tüdrukud,
ülekuulamisele, ja me kuulsime nende karjeid.
Mõned tüdrukud veritsesid raskelt. Ühel naisel oli üle keha
hammustusjälgi, ja mõned surid verekaotusse.
Grupp vangivalvureid vägistas Tursunay ja piinas teda elektriga.
Teiste vangide osaks saab sundsteriliseerimine,
sunnitöö ja ajupesu.
Vange tapetakse korrapäraselt, et saada neilt organeid.
Kõikidel, igal viimaselgi vangil, vaadati läbi organid.
Ja pärast läbivaatust pandi mõni bussile ja viidi ära.
Väljaspool laagrit elatakse pideva orwelliku jälgimise all.
Võimud on pannud kodude välisseintele QR-koodid,
mis annavad infot kõikide majaelanike kohta,
ning nende telefoni äpp salvestab kõik, mida nad teevad.
Sellel fotol on ingliskeelne tõlge Hiina politsei äpist,
mida kasutatakse ülekuulamisel.
Sisestatakse inimese ID-kood, misjärel kuvatakse
kõik nende andmed, sh elektritarbimine.
Seejärel pärib äpp politseinikult, kas inimese reaktsioon
oli tavaline või ebatavaline ja kas teda on vaja veel küsitleda.
Hiina kasutab kõiki oma vahendeid usu vastu, kõikide uskude vastu.
Kõige vastu, mis võiks ohustada ustavust kommunistlikule riigile.
Hiina vangistab ka palju Falun Gong’i, ühe budismi sekti, liikmeid,
samuti kodugrupikristlasi.
Räägib ekspresident Trumpi üleilmse usuvabaduse volinik
Sam Brownback.
Kristlasi vahistatakse, pastoreid pannakse vangi.
Terved kogudused peavad minema põranda alla.
Iga teist uiguuri, isegi kui ta pole koonduslaagris, jälgib kaamera.
Suuremates linnades on siin iga 50 meetri tagant
politseijaoskond või kontrollpost.
Inimesi jälgitakse pidevalt. Kõigilt on võetud geeniproovid.
Neil on näotuvastussüsteemid. Valitsuse kava
’lõhu nende suguvõsa, lõhu nende juured’ kohaselt
viiakse Pekingis läbi sundsteriliseerimisi ja sundabielusid,
et hävitada uiguuri rahvas ja kultuur.
Ida-Turkestani e. Hiina nüüdse nimega Xinjiang’i peaminister eksiilis
on Salih Hudayar.
Nii et Hiina valitsus tahab tegelikult peale meie rahva steriliseerimise
ka meie rahvust muuta.
Nii sunnivad nad noori uiguuri naisi abielluma han-hiina meestega.
Ja kui keeldud, saadavad nad su koonduslaagrisse, ja saadavad ka
kõik su pereliikmed koonduslaagrisse.
Selle hävitustöö taga on Hiina poliitbüroo liige Chen Quanguo,
kes surus nii edukalt maha vastupanu Tiibetis, et saadeti
Xinjiang'i panema paika süsteemi uiguuri kultuuri hävitamiseks.
Tema on arhitekt. Tema kavandas ja teostas
Tiibeti budismisüsteemi lammutamise ja viidi siis üle tegema midagi sarnast
moslemi elanikkonnaga.
Nad on võtnud seda väga tõsiselt. Nad kardavad usku.
Kava kohaselt, mida Hiina valitsus nimetab ’heida paari ja sulandu perre'
on üle miljoni Hiina parteiliikme määratud kolima uiguuride
ja muude rahvusvähemuste kodudesse mitmeks nädalaks
kutsumata külalistena, jälgima nende käitumist,
vahel magama samas voodis, ja püüdma neid
kommunismiusku pöörata.
Hiina repressioonide ohvrid aga tunnevad, et USA ja kogu maailm
on nad hüljanud.
Hiljutises ÜRO raportis uiguuride kohtlemise kohta Hiina poolt
ei kasutata sõna ’genotsiid’,
ehkki Hiina teod klapivad ÜRO enda määratlusega genotsiidist.
Peaminister Hudayar kahtlustab, et ÜRO alistus Hiina survele.
Ja kui Valge Maja väitis, et Joe Biden tõstatas genotsiiditeema
äsjasel kohtumisel Hiina liidri Xi Jingping’iga, ütles Hiina valitsus,
et ei, ei tõstatanud.
USA ja teiste lääneriikide sanktsioonid pole aga toiminud.
Sa võid seda näha ja öelda: aga mina olen ju kristlane!
Mind see ei puuduta.
Puudutab küll, sest kui nad juba lähevad ühe usurühma kallale,
küll lähevad ka teise kallale.
Sihtmärk on usurahvas. See sõda on Hiina ususõda,
kõikide uskude vastu.
USA valitsus teab täpselt, mida Hiina uiguuridega teeb.
Maailm teab täpselt, mis toimub, aga pole midagi teinud.
Dale Hurd, CBN’i uudised.
Tänan, Dale! Järgnevalt: kuidas veel üks suur ärkamine
võiks tuua tervenemise, mida meie haige riik vajab.
Pärast reklaami.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui täiesti usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele meie elurännakul.
Selles tuliuues raamatus avastate tee tõelisele ettehooldele.
Kui kõige hullemad olukorrad võivad tuua head.
Võidu võti eluheitlustes. Veel: õpime kuulma Jumala häält
ning kogema Tema ligiolu. See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Toitumine,
treening,
eeterlikud õlid,
kaalujälgimine
ja muud.
Vaadake Tervet elu Lorie Johnson’iga.
Öelge, mis selles on.
CBN’i tervisereporter Lorie Johnson jagab teile värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet elu teisipäeva õhtuti kell 20:30 CBN’i uudistekanalilt.
Olen Efrem Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa oled juba kantslis.
Täna õhtul kell 20:30 CBN’i uudistekanalil.
Uus üleilmne uuring näitab, et teismelistel on enamasti
positiivne arvamus Jeesusest.
Uuringus küsitleti umbes 25000 teismelist
vanuses 13-17 aastat 26 riigis.
Barna grupi järgi nimetavad umbes pool kõikidest teismelistest
kõikides usurühmades Jeesust armastavaks.
46% usub, et Ta pakub inimestele lootust.
Ja 43% usub, et Ta hoolib neist.
Uuring näitas ka, et vaid 23% usub, et Jeesus suudab tegelikult
muuta tänast maailma.
Samapalju usub, et neil saab olla Temaga isiklik suhe.
Siin USAs vangub meie riik poliitiliste, rassiliste
ja sotsiaalsete rahutuste keerises.
Mis tervendaks neid sügavaid lõhesid meie riigis?
Kristlased usuvad, et vastuseks on lootus suurele ärkamisele.
Meie järgmises loos uurib Charlene, mida on vaja
vaimuliku uuenemise toomiseks USAsse.
Ja tahame teada, mida on teie meelest vaja ärkamise toomiseks USAsse.
Nii et loo käigus skannige koodi oma ekraani allosas
ja saatke video oma mõtetega. Sõna Charlene’ile.
Riigi pealinnast kuni Kesk-Lääne viljapõldudeni
on usklikud hüüdnud Jumala poole, et USA ärkaks vaimulikult.
Mõne arvates on riik kollapsi äärel ja ainus lootus on
Jumala väe ja ligiolu ilmumisel.
Ärkamine, või sureme. Sinnamaani tuleb jõuda.
Tuleb jõuda punkti, kus ei saa enam elada
ilma Jumala abita.
See võib olla isiklik, isiklik ärkamine, kus teame,
et peab tulema murrang.
Mis parandab sügavaid rassilisi, sotsiaalseid ja poliitilisi lõhesid,
mis meid lõhki kisuvad?
Uues raamatus ’Ärkamine, või sureme.
Suur ärkamine on meie ainus lootus’,
ütleb dr. Michael Brown, et ärkamine
on hädavajalik muutuseks.
Oleme jälle kriitilises punktis. Ameerika rebeneb õmblustest,
ja me pole näinud ühtki poliitilist lahendust,
ühtki sotsiaalset lahendust, ja kirik ise on muutunud võimetuks.
Seega oleme USA ajaloo kriisipunktis, kus ilma taevase abita
võib meile tuttav USA lõppeda või nii moonduda, et maailm,
milles kasvavad üles meie lapsed või lapselapsed,
saab olema hoopis teine.
Dr. Corne Bekker, Regent’i ülikooli Teoloogiateaduskonna dekaan,
nõustub, öeldes, et oleme jõudnud vaimuliku kohtumõistmise aega.
Ent usun, et USA mõistab, et teda ei suuda päästa poliitika.
Teda ei suuda päästa ideoloogia.
Teda ei saa päästa ühiskondlik muudatus.
Saab ainult Issanda Jeesuse Kristuse evangeelium.
Bekker kui mineviku ärkamisliikumiste õpilane usub, et tõelise
vaimuliku uuenemise kogemiseks peab kirik kõigepealt valmistuma.
Läbi kirikuajaloo on ärkamine alati Jumala enda põhjustatud.
Ükski inimene ei suuda seda tekitada. See on üleloomulik.
Ja nõnda peame hädasti hüüdma appi Jumalat,
ja seda ütlebki psalm 85: ’Elusta meid, oh Issand!’
Ja veel, katsuma läbi oma südame, laskma Pühal Vaimul
oma süda läbi katsuda.
Aastal 1995 aitas Brown juhtida Brownsville’i ärkamist Floridas,
mis kestis kuus aastat.
Ta ütleb, et Jumala üleloomulikud käigud ei allu
inimese retseptidele ega normidele.
Kui ärkamine toimub, siis ei elavne mitte ainult
paar inimest või mingi rahvahulk.
Ärkamine toimub väljaspool kirikuseinu.
Brownsville’i ärkamise päevil kuulsime parimaid tunnistusi
pärast teenistuse lõppu
või järgmisel pühapäeval kirikus.
Jumala tuli langeb ja Jumala tuli jääb põlema kuudeks ja isegi aastateks.
Bekker loodab, et rahvas on millegi isegi suurema äärel.
Tõeline ärkamine toimub tänavatel, kodudes,
ühiskonna süngeimais paigus.
Mõtleme meie maailma paigule, kus on suurim kaos, suurim süngus.
Seal hõljub Vaim, kes tahab luua uut.
Pole veel liiga hilja USA jaoks.
Ta usub, et mõju saab olema vaieldamatu.
Näeme tohutut muutust esmalt kirikus,
kuid näeme seda ka kogukonnas.
Näeme perede tervenemist.
Näeme kuritegevuse langust.
Näeme janu ja nälga pühaduse järele meie maailmas.
Brown ütleb, et märgid on juba näha.
Olles läinud välja teenima tänavu, pärast COVID-piirangute kaotamist,
näen, et Jumal tegutseb mitmeti.
Näen nälga, näen, et inimesed nutavad Jumala ees.
Näen, et inimesed vabanevad ja muutuvad.
See toimub siin ja seal.
Usun, et see levib üle riigi ning näeme rahva tõelist
süttimist ärkamistulest.
Charlene Aaron, CBN News.
Tänan, Charlene.
Järgmiseks läheme kulisside taha, et kohtuda murrangulise sarja ’Valitud’
uute tegelastega.
Nad räägivad, miks 3. hooajal
on mesinädalad läbi. Jääge meiega.
Orvu väljavaade tahab armastada ja teenida riskilapsi,
aidata neil hoida peresid koos ja luua võimalusi tugevateks
ja kestlikeks kogukondadeks üle maailma.
Töötame enam kui 60 riigis, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu väljavaates tahame joosta kaugele,
et saaksime puudutada võimalikult paljude orvuksjäänud
ja kaitsetute laste elu.
Kuid me ei taha minna üksi.
Me läheme välja päästma üht last, üht peret,
üht kogukonda korraga. Tule meiega!
Haridus
Toitumine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine. Armastuse tõotamine.
Orvu väljavaade
Vaatate CBN’i uudiseid. Tänan, et olete meiega.
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaatate CBN’i uudiseid. Sest tõde loeb.
Tööpäeviti kell 17:00 CBN’i uudistekanalil.
Issand on mu karjane. See on imehea
kirjeldus Jeesusest.
’Issand on mu karjane. Taaveti laul’,
värskeim audioraamat Gordon Robertson’ilt.
Jumala tallest, kes kannab ära maailma patu, saab nüüd
kõikide aegade kõikide inimeste karjane.
Jeesus ütleb: "Minu lambad kuulevad minu häält ja järgnevad mulle."
Ta viib meid sinna, kuhu meil on vaja minna.
’Issand on mu karjane. Taaveti laul’. Juba saadaval.
CBN’i uudiste äpp. 24/7 uudiseid kristlikust vaatevinklist,
kodus või teel.
Üks koht, kust saate kõik uudised.
Teavitusi värsketest uudistest.
Saab seada igapäevaseid palvesihte ja palvetada värskete lugude pärast.
Saab lugeda olulisimaid uudiseid ja vaadata CBN’i uudistekanalit otse.
CBN’ uudised, sest tõde loeb.
Äpi saate juba täna lehelt CBNNewsapp.com.
TV-sarja ’Valitud’ fännidel on rõõm kuulda, et kauaoodatud
3. hooaeg lastakse välja detsembris.
Esimest kaht jagu saab näha kinodes juba novembris;
seda pole sarja loojad varem teinud.
CBN’i Ashley Key käis hiljuti ’Valitute’ võttepaigal ning räägib,
mida võime oodata 3. hooajalt.
Tere kõigile! Olen Ashley Key, ja rõõm on teile teatada,
et otse minu taga on üks minu lemmiksarja ’Valitud’ võttepaiku.
See on tegelikult esimene mitmehooajaline sari Kristuse elust
ja ühtlasi kõigi aegade suurima ühisrahastusega meediaprojekt.
Mul on nii põnev rääkida teile kulisside taga toimuvast,
põnevatest vestlustest näitlejate ja produtsentidega
ning paljust muust, nii et tulge minuga.
Mille üle tunnete ühe osatäitjana suurimat uhkust?
Taddeus’e osatäitjana ’Valitutes’ olen saanud innustust
olla parem inimene kõigile.
Mitte ainult perele, sõpradele, vaid kõigile.
Filmi edu võti on selle inimlik pool: ’Heldeke, see olen mina.
mina olengi Maarja Magdaleena, Siimon Peetrus, Andreas.’
Meil on väga kirev näitlejaskond, igasuguse taustaga.
Ja mida see annab?
See annab teistsuguse võimaluse inimesena suhestuda.
Isegi meie tiimis on alati rahu, alati koostöö.
Just see üles-alla lainetus on nii rabavalt ilus.
Jonathan on sedalaadi näitleja, keda on absoluutselt vaja
Jeesuse kehastamiseks.
Mul on siiani judinad stseenidest, kus mängin taustal ja vaatan,
kuidas ta kellegagi räägib. Olen selle eest nii tänulik.
Räägime siis 3. hooajast. Oleme kõik kuulnud
suurest 5000 mehe söötmisest, mida te filmisite tänavu suvel,
kui lennutasite nelja päevaga kohale üle 12000 statisti, sarja fänni
36 riigist ja kõigist 50 osariigist.
Mida veel võime oodata sel uuel põneval hooajal?
Sel hooajal on panused palju kõrgemad.
Jüngrid hakkavad käsitlema takistusi Jeesuse järgimise teel.
Mesinädalad on läbi.
Mulle see meeldib, jah.
Nii et nüüd peame tegelema väga inimlike puudustega, mis meil on.
Võtame sügavuti, ja saab olema palju rohkem mäsu,
saab olema üksildust.
Mida teed, kui vihastad Jumala peale? Mida teed, kui see viha
on nii tõeline ja ehtne, et ei taha Temaga enam midagi tegemist teha?
Kuidas Tema vastab sellele vihale? Seda käsitleme
põhjalikult 3. hooajal.
Neil kästakse minna välja paarikaupa inimesi tervendama,
ja väike Jaakobus istub seal sedasi:
’Ma pole ise terve,
aga teie saadate mind teisi tervendama?
Nii et päris huvitav näha, kuhu väike Jaakobus välja jõuab.
Sel hooajal on uusi tegelasi, kes mu meelest peaksid
rahva päris põnevile ajama.
Tutvustame teile veidi pikemalt Laatsarust ja Jeesuse suhet temaga.
Sõpra, kes Jeesusel oli juba enne, kui Ta endale jüngrid kutsus,
on tõesti äge käsitleda.
Juudas on tulnud mängu.
Jah.
Mis tunne on, kui tema, nagu Piiblis, jüngritega liitub,
ja samas töötada ka näitlejatega nagu Luke?
Luke on üks toredamaid selle, keda iial kohanud olen.
Ta on ka naljamees.
Igaüks, kes mängu tuleb, saab kohe otsekui pereliikmeks,
mis annab teatud tunnistust kogu näitlejas- ja meeskonnast.
Kõik ’Valitute’ tiimis on nii soojad ja sõbralikud,
nii sulandub ta kohe.
Aga iseloomu poolest tunnetavad kõik sidet temaga
ja hoolitsevad ta eest.
Teised jüngrid ju ei tea, et Juudas on äraandja.
Ta oli ilmselt tore.
Juudas ei tulnud ju nii, et tulen jüngrite sekka
ja lollitan kõiki ja annan Ta ära.
Seega mõnes mõttes hirmutav,
aga vahva ka.
Varem jäeti paljudest piibellikest filmidest
sellised probleemid, mis meie ees on, lihtsalt välja.
Tahame osi,
kus Jeesus päästab kõik.
Ehk on sul sel hooajal raskusi, aga vastuseid sulle ei paista,
kergendust ei paista, ja sa mõtled, miks kõik teised paistavad
sotsiaalmeedias saavat kergendust ja vastuseid ja tröösti,
sina aga mitte?
Sellega tegeleme 3. hooajal süvitsi.
See, et keegi hakkas järgima Jeesust ja viibis kogu aeg
Temaga, ei tähenda veel, et ta elu paranes.
Ja mis juhtub siis, kui sinu küsimustele
ei tule vastuseid?
Ja 3. hooaeg, ma usun, pakub sulle võimalust terveneda,
kui vaatad ära kogu hooaja.
Piletimüük ’Valitute’ 3. hooaja linastustele kinodes
algab teisipäeval, 25. oktoobril.
Lähemat teavet piletite ostu kohta leiate vastava lingi alt
CBNNews.com’i lehel.
Esimesed kaks jagu esilinastuvad kinodes üle riigi 18. novembril.
Jätkame pärast reklaami.
Pealinnast Washingtonist
Tere õhtust ja vaatamast saadet Usurahvas!
Kompromissitud lood, intervjuud ja analüüsid kogenud ajakirjanikelt
David Brody,
John Jessup,
Jenna Browder
ja Eric Philips.
Edastame olulisi poliitikauudiseid.
Energiatööstuse määrused mõjutavad rängalt kogu tööstusharu.
Uudised, mida saate usaldada.
Soovime kaitsta kõige nõrgemaid ja kaitsetumaid.
Vaadake Usurahvast argipäeviti kell 18:00.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui täiesti usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele meie elurännakul.
Selles tuliuues raamatus avastate tee tõelisele ettehooldele.
Kui kõige hullemad olukorrad võivad tuua head.
Võidu võti eluheitlustes. Veel: õpime kuulma Jumala häält
ning kogema Tema ligiolu.
See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saates Jeruusalemma ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’it, ja näete maailma kujundavaid sündmusi
Piibli vaatenurgast.
See algab Iisraelis ning levib lõpuks mujale.
Vaadake Jeruusalemma ajajoont reede õhtuti kell 20:30
CBN’i uudistekanalilt.
Teie uudistekanal, teie saated, teile südamelähedased lood
teile sobival ajal ja sobivas paigas.
Laadige CBN’i Uudiste äpp alla juba täna.
Sel kuul ühendasid kristlased ja juudid jõud, et täita
üht Piibli käsku.
Chris Mitchell teatab, et eesmärgiks oli
paluda Jeruusalemma pärast.
Šalom ja tere tulemast kõigile Iisraeli, Jeruusalemma.
See pidustus tähistab uusimat rahvusvahelist palvepäeva
Jeruusalemma rahu pärast.
Alates aastast 2004 on see sündmus toonud kokku miljoneid kristlasi
ja juute üle maailma, et palvetada rahu Jeruusalemmale.
Täidame Piibli käsku Psalmis 122:6: Paluge rahu Jeruusalemmale!“,
mõistes, et rahu Jeruusalemmas tähendab ka rahu maailmale.
Seega koondab ja volitab see päev kristlasi üle maailma ühinema
selle Jumala tõotusega psalmis 122:6.
Piiskop Robert Sterns aitas käivitada selle ürituse ja ütleb, et Jeruusalemm
on kesksel kohal Jumala plaanides maailma kohta.
Jeruusalemm on loodinöör. Jeruusalemm on
lepingusse astumise paik.
Nagu läheb Jeruusalemmas, nagu läheb Iisraelis,
nii läheb paljuski ka maailmas.
Seega, praegusel hetkel, mis on täis nii raskusi kui võimalusi,
mõtelgem sellele.
Meid rünnatakse üha kurjemate sõnadega
Iraanist, Süüriast.
Meil on seal kõiksugu probleeme. Aga tänu Aabrahami Lepingutele
on meil imeliselt uued võimalused rahuks.
Seega peame palvetama, et inimkond liiguks rahu suunas,
mida on tõotatud sellele maale ja sellele piirkonnale.
See päev toob kokku juudid ja kristlased.
Rahvusvaheline palvepäev Jeruusalemma rahu eest
on väga oluline päev kalendris.
See hõlmab nii õnnistust kui käsku paluda rahu Jeruusalemmale.
See algatus lisada veel üks püha ristiusu kalendrisse
on tõesti uskumatu.
Ja siin Jeruusalemmas tähistame seda
koos oma kristlastest vendadega.
Stern ütleb, et noorem põlvkond hakkab mõistma, kui tähtis on
palvetada Jeruusalemma eest.
Olles ise noorem mees, ihkan lihtsalt aidata inspireerida
teisi tulema ja vaatama, mis siin Iisraelis sünnib.
Mitte ainult tulema ja vaatama, vaid ka aktiivselt kaasa lööma.
Oleme siin, et paluda rahu Jeruusalemmale.
Tahame valjult ja uhkelt ütelda maailmale,
et tahame olla Iisraeli poolel.
Tahame olla Jumala poolel, et rahu tuleks sellele maale.
On oluline, et kirik ja rahvad ärkaksid mõistma,
et Jumal kutsus neid Piiblis üles paluma rahu Jeruusalemmale.
Ta ei ütelnud seda ühegi teise linna kohta.
Palvejuht Rick Ridings ütleb, et arvestades ohtlikku aega,
on oluline olla Iisraeli poolel.
Siin on alati olnud pingeid, kuid praegu, arvestades ähvardusi,
eksistentsiaalseid ähvardusi Iraanist
ning suhteid Iraani ja Venemaa vahel, mis tunduvad tugevnevat,
on tõesti vaja tõsiselt paluda rahu Jeruusalemmale ja Iisraelile.
Ridings ütleb, et see saadab ka tugeva sõnumi juutidele,
et nad pole üksi.
Rääkisin siin äsja ühe juudi mehega, ning ta ütles:
Mul polnud aimugi, et Hiinas on 150 miljonit kristlast,
ja et paljud neist palvetavad Iisraeli pärast.
See on hämmastav!
Ja nii aitab see ka Iisraeli rahval, keda on nõnda materdatud meedias,
mõista, et on inimesi, kes neid armastavad ja toetavad.
Iisraeli rahvas saab tõesti julgustust, kui nad kuulevad, et nende eest
palutakse üle ilma.
Chris Mitchell, CBN News, Palvepäev Jeruusalemma rahu pärast.
Aamen, tänan sind väga, Chris.
See on kõik meie poolt. Näeme järgmisel nädalal,
ja Jumal õnnistagu teid!
Tõlge: Sulev Kivastik